Κριτήριο αξιολόγησης Ιανουαρίου: Αρχαία, διδαγμένο κείμενο.

Ενότητα 8: Η αλληγορία του σπηλαίου : οι Δεσμώτες.

ΠΛΑΤΩΝΟΣ ΠΟΛΙΤΕΙΑ 514α,515α, 519b.

[514a] Μετὰ ταῦτα δή, εἶπον, ἀπείκασον τοιούτῳ πάθει τὴν ἡμετέραν φύσιν παιδείας τε πέρι καὶ ἀπαιδευσίας. ἰδὲ γὰρ ἀνθρώπους οἷον ἐν καταγείῳ οἰκήσει σπηλαιώδει, ἀναπεπταμένην πρὸς τὸ φῶς τὴν εἴσοδον ἐχούσῃ μακρὰν παρὰ πᾶν τὸ σπήλαιον, ἐν ταύτῃ ἐκ παίδων ὄντας ἐν δεσμοῖς καὶ τὰ σκέλη καὶ τοὺς αὐχένας, ὥστε μένειν τε αὐτοὺς εἴς τε τὸ πρόσθεν μόνον ὁρᾶν, κύκλῳ δὲ τὰς κεφαλὰς ὑπὸ τοῦ δεσμοῦ ἀδυνάτους περιάγειν, φῶς δὲ αὐτοῖς πυρὸς ἄνωθεν καὶ πόρρωθεν καόμενον ὄπισθεν αὐτῶν, μεταξὺ δὲ τοῦ πυρὸς καὶ τῶν δεσμωτῶν ἐπάνω ὁδόν, παρ᾽ ἣν ἰδὲ τειχίον παρῳκοδομημένον, ὥσπερ τοῖς θαυματοποιοῖς πρὸ τῶν ἀνθρώπων πρόκειται τὰ παραφράγματα, ὑπὲρ ὧν τὰ θαύματα δεικνύασιν.

Ὁρῶ, ἔφη.

Ὅρα τοίνυν παρὰ τοῦτο τὸ τειχίον φέροντας ἀνθρώπους σκεύη τε παντοδαπὰ ὑπερέχοντα τοῦ τειχίου καὶ ἀνδριάντας καὶ ἄλλα ζῷα λίθινά τε καὶ ξύλινα καὶ παντοῖα εἰργασμένα, οἷον εἰκὸς τοὺς μὲν φθεγγομένους, τοὺς δὲ σιγῶντας τῶν παραφερόντων.  
Ἄτοπον, ἔφη, λέγεις εἰκόνα καὶ δεσμώτας ἀτόπους.

Ὁμοίους ἡμῖν, ἦν δ᾽ ἐγώ.

Τί δέ; τόδε οὐκ εἰκός, ἦν δ᾽ ἐγώ, καὶ ἀνάγκη ἐκ τῶν προειρημένων, μήτε τοὺς ἀπαιδεύτους καὶ ἀληθείας ἀπείρους [519c] ἱκανῶς ἄν ποτε πόλιν ἐπιτροπεῦσαι, μήτε τοὺς ἐν παιδείᾳ ἐωμένους διατρίβειν διὰ τέλους, τοὺς μὲν ὅτι σκοπὸν ἐν τῷ βίῳ οὐκ ἔχουσιν ἕνα, οὗ στοχαζομένους δεῖ ἅπαντα πράττειν ἃ ἂν πράττωσιν ἰδίᾳ τε καὶ δημοσίᾳ, τοὺς δὲ ὅτι ἑκόντες εἶναι οὐ πράξουσιν, ἡγούμενοι ἐν μακάρων νήσοις ζῶντες ἔτι ἀπῳκίσθαι

**ΘΕΜΑΤΑ**

1. Να χαρακτηρίσετε καθεμιά από τις παρακάτω προτάσεις **Σωστή** ή **Λανθασμένη**:
2. Ο Σωκράτης αναδιηγείται στον Γλαύκωνα την εικόνα του σπηλαίου και των δεσμωτών.
3. Ο Σωκράτης περιγράφει την εικόνα του σπηλαίου και των δεσμωτών, ώστε να τονίσει την αντίθεση ανάμεσα στον κόσμο των αισθήσεων και τον κόσμο των Ιδεών .
4. «φῶς δὲ αὐτοῖς πυρὸς ἄνωθεν καὶ πόρρωθεν καόμενον»: το φως συμβολίζει τον Ήλιο και την ιδέα του Αγαθού.
5. «πρὸ τῶν ἀνθρώπων»: πρόκειται για τους δεσμώτες, δηλαδή τους θεατές των παραπετασμάτων

**(Μονάδες 4)**

1. Να περιγράψετε το Πλατωνικό σπήλαιο: αξιοποιείστε το λεκτικό του αρχαίου κειμένου

**(Μονάδες 6)**

1. Ποιος είναι ο κυρίαρχος εκφραστικός τρόπος στο δοθέν απόσπασμα και ποια η λειτουργία του.

**(Μονάδες 10)**

1. «**καταγείῳ οἰκήσει σπηλαιώδει», «ἐν δεσμοῖς», «ἀνδριάντας»:** να σχολιάσετε το περιεχόμενο των παραπάνω όρων.

**(Μονάδες 10)**

1. Να χαρακτηρίσετε καθεμιά από τις παρακάτω προτάσεις Σωστή ή Λανθασμένη
2. Ο δραματικός χρόνος της «Πολιτείας» είναι το 374 π.Χ.
3. Ο Θρασύμαχος ισχυρίζεται ότι η δικαιοσύνη είναι να αποδίδει κανείς το καλό στον φίλο του και το κακό στον εχθρό του.
4. Το θυμοειδές αντιστοιχεί στην τάξη των φιλοσόφων –βασιλέων.
5. Πατέρας του Πλάτωνα ήταν ο Αριστοκλής.
6. Το ιδεωδέστερο πολίτευμα κατά τον Πλάτωνα είναι η αριστοκρατία που βασίζεται στο πνεύμα.

**(Μονάδες 10)**

1. Να αντιστοιχίσετε τις λέξεις της Στήλης Α΄ με τις ετυμολογικά συγγενείς της Στήλης Β΄. Μια λέξη στη Στήλη Β΄ περισσεύει.

|  |  |
| --- | --- |
| **ΣΤΗΛΗ Α**’ | **ΣΤΗΛΗ Β΄** |
| 1.δεσμοῖς | α. κατάκοιτος |
| 2.πρόκειται | β. διένεξη |
| 3.ἐχούσῃ | γ. δεξαμενή |
| 4.παραφερόντων | δ. υπόδημα |
|  | ε. ευεξία |

(Μονάδες 4)

1. Για καθεμιά από τις παρακάτω λέξεις να γράψετε μία περίοδο λόγου στα νέα ελληνικά, όπου η ίδια λέξη, σε οποιαδήποτε μορφή της (γένος, πτώση, αριθμό, βαθμό, μέρος του λόγου), θα χρησιμοποιείται με διαφορετική σημασία από αυτήν που έχει στο κείμενο: **πάθει, θαύματα, ζῷα.**

**(Μονάδες 6)**

8 Λαμβάνοντας υπόψη σας το παραπάνω πρωτότυπο κείμενο και το παρακάτω μεταφρασμένο απόσπασμα, να περιγράψετε τη ζωή των ανθρώπων που ασχολούνται αποκλειστικά με τις θεωρητικές αναζητήσεις. Πώς θα τους χαρακτηρίζατε;

ΠΑΡΑΛΛΗΛΟ ΚΕΙΜΕΝΟ

ΠΛΑΤΩΝΟΣ, ΘΕΑΙΤΗΤΟΣ 173 c-174a.

Ας μιλήσουμε λοιπόν, αφού πρέπει και το κρίνεις ,εσύ τουλάχιστον, σωστό, για τους κορυφαίους του χορού. Γιατί προς τι να μιλήσει κανείς για εκείνους που κάνουν λίγα πράγματα στην φιλοσοφία; Εκείνοι λοιπόν από τη νεανική τους ηλικία, θα έλεγε κανείς, πρώτον μεν δεν γνωρίζουν το δρόμο προς την αγορά, ούτε που βρίσκεται το δικαστήριο ή το βουλευτήριο ή όποιο άλλο μέρος δημόσιας συγκέντρωσης στην πόλη, νόμους επίσης και ψηφίσματα που συζητούνται ή γράφονται ούτε τα βλέπουν ούτε τα ακούν. Στις ενέργειες των κομμάτων για την κατάληψη της εξουσίας, στις συγκεντρώσεις , στα γεύματα και στις διασκεδάσεις με αυλητρίδες, ούτε στον ύπνο τους δεν σκέφτονται ότι παίρνουν μέρος. Ό,τι καλό ή κακό έχει συμβεί στην πόλη ή κακό που προέρχεται από τους προγόνους, εκ μέρους είτε των ανδρών είτε των γυναικών, το αγνοεί ο φιλόσοφος. Και όλα αυτά ούτε τα ξέρει ότι τα αγνοεί. Διότι ούτε απέχει από αυτά ια να φαίνεται στους άλλους, αλλά πραγματικά το σώμα του μόνο βρίσκεται και κατοικεί στην πόλη, ενώ ο νους του, ο οποίος όλα αυτά τα θεωρεί τιποτένια και χωρίς καμιά αξία, τα περιφρονεί και τα πετά μακριά.

(Μονάδες 10)